РЕШЕНИЕ ЗА ИЗПЪЛНЕНИЕ НА КОМИСИЯТА
от 22 октомври 2014 година
за поправка на приложението към Решение за изпълнение 2014/461/ЕС за временна дерогация от Решение 2013/755/ЕС на Съвета по отношение на правилата за произход за приготвени и консервирани скариди от Гренландия
(2014/736/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2013/755/ЕС на Съвета от 25 ноември 2013 г. за асоцииране на отвъдморските страни и територии към Европейския съюз („Решение за отвъдморско асоцииране“) (1), и по-специално член 16 от приложение VI към него,
като има предвид, че:
(1)
Във всички езикови версии на Решение за изпълнение 2014/461/ЕС на Комисията (2) е изпусната част от поредния номер, посочен в таблицата в приложението към това решение по отношение на стоките, попадащи в обхвата на дерогацията от Решение 2013/755/ЕС. Целият пореден номер следва да бъде 09.0691.
(2)
Икономическите оператори в ЕС не могат да поискват ползване на тарифната квота без точния пореден номер, който се попълва в графа 39 на Единната митническа декларация по член 205, параграф 1 от Регламент (ЕО) № 2454/93 (3), в комбинация със съответния код за тарифен режим в графа 36.
(3)
Решение за изпълнение 2014/461/ЕС влезе в сила на 15 юли 2014 г., но се прилага със задна дата от 1 януари 2014 г. Поради това настоящото Решение следва също да се прилага със задна дата от 1 януари 2014 г.
(4)
С оглед да се избегнат ненужни икономически последици за икономическите оператори, необходимо е да се осигури незабавно влизане в сила на настоящото решение, така че икономическите оператори в ЕС възможно най-скоро да могат да поискват ползване на тарифната квота.
(5)
Поради това Решение за изпълнение 2014/461/ЕС следва да бъде съответно поправено.
(6)
Мерките, предвидени в настоящото решение, са в съответствие със становището на Комитета по Митническия кодекс,
ПРИЕ НАСТОЯЩОТО РЕШЕНИЕ:
Член 1
В таблицата в приложението към Решение за изпълнение 2014/461/ЕС, поредният номер „09.xxxx“ се заменя с „09.0691“.
Член 2
Настоящото решение влиза в сила в деня на публикуването му в Официален вестник на Европейския съюз.
То се прилага от 1 януари 2014 г.
Съставено в Брюксел на 22 октомври 2014 година.